**כולל קיץ-בית המדרש שערי רחמים לעדת המשהדים**

**מסכת סוכה פרק לולב הגזול**

**מראה מקומות ליום חמישי,ד' אלול תשפ"א**

1. גמ' דף לב. "ציני הר הברזל" עד לב: "לא לבד מעלין" עם פירש"י ותוס'
2. שבלי הלקט סי' שנח', כה"ח סי' תרנא' סקי"ד
3. ריטב"א, רמב"ם ומ"מ פ"ז מהל' לולב ה"ח
4. ערוך לנר ושפת אמת כאן

**בהצלחה רבה!**

ספר שבלי הלקט סדר חג הסוכות סימן שנח

ועוד יש לנו ללמוד שאין להגדיל הערבה על ההדס לפי מה שדרשו רז"ל פרי עץ הדר אלו ישראל מה אתרוג יש בו ריח ויש בו טעם כך ישראל יש בהן בני אדם שהן בעלי תורה ומעשים טובים. כפת תמרים אלו ישראל מה תמר זה יש בו טעם ואין בו ריח כך ישראל יש בהן בני אדם שיש בהן בעלי תורה ואין בהן בעלי מעשים טובים. וענף עץ עבות אלו ישראל מה הדס יש בהן ריח ואין בו טעם כך ישראל יש בהן בני אדם בעלי מעשים טובים ואין בהם תורה וערבי נחל אלו ישראל מה ערבה זו אין בה לא ריח ולא טעם כך ישראל יש בהן בני אדם שאין בהם לא תורה ולא מעשים טובים אמר הקדוש ברוך הוא לאבדם אי אפשר אלא יהיו כולם אגודה אחת ויכפרו אלו על אלו לפיכך משה מזהיר ישראל ואומר להם ולקחתם לכם ביום הראשון וכו' יתברך שמו של הקדוש ברוך הוא שרצה לזכות את ישראל ונתעסק בהן עשות מה שאינן אבל הגדיל את שאין בהן על שיש בהן חלילה ולא תיעשה כזאת ולכך רבותינו עמדו על ברור הדבר והשוו זה לזה כדאמרינן שיעור הדס וערבה שלשה ואין להגביה הערבה על ההדס ולא לחפותו בו והמגביה והמחפהו בה עובר על דברי חכמים ומסתכן בעצמו דתנן חומר דברי סופרים מדברי תורה שהאומר אין תפילין לעבור על דברי תורה פטור חמש טוטפות להוסיף על דברי סופרים חייב הלכך דייה לערבה שתשוה להדס ותו לא שאין לנו אלא מה שאמרו חכמים. עד כאן התשובה

חידושי הריטב"א מסכת סוכה דף לב עמוד ב

אמר רב יהודה אמר שמואל שיעור הדס וערבה שלשה טפחים ולולב ארבעה. פי' זהו שיעורם למטה ואם רצה להוסיף מוסיף. כדי שיהא יוצא מן ההדס טפח. פי' אפילו עם העלין. ור"י אמר שדרו של לולב צריך שיצא מן ההדס טפח, וכן הלכה, ולעולם אם הוסיף בגובה ההדס והערבה כמה, הוא צריך שיצא מן הלולב טפח משדרו, והיינו דפירשו לה כל חד מנייהו ולא קאמרינן סתמא לולב ארבע עם העלין או לבד מעלין.

רמב"ם הלכות שופר וסוכה ולולב פרק ז הלכה ח

כמה שיעור אורך כל מין מהם, לולב אין פחות מארבעה טפחים ואם היה ארוך כל שהוא כשר, ומדידתו משדרו בלבד לא מראש העלים, והדס וערבה אין פחות משלשה טפחים, ואם היו ארוכין כל שהן כשרים, ואפילו אין בכל בד ובד אלא שלשה עלין לחין כשרים והוא שיהיו בראש הבד, ואם אגד הלולב צריך שיהיה כ שדרו של לולב יוצא מן ההדס והערבה טפח או יתר, ושיעור ל אתרוג אין פחות מכביצה ואם היה גדול מ כל שהוא כשר. +/השגת הראב"ד/ והדס וערבה אין פחות משלשה טפחים. א"א ג' טפחים קטנים שהם עשר אצבעות בגודל כר' טרפון /סוכה/ (לב).+

מגיד משנה הלכות שופר וסוכה ולולב פרק ז הלכה ח

ואם אגד וכו'. כבר הזכרתי זה בסמוך. ודעת רבינו שאם ההדס והערבה ארוכין אפילו עשרה צריך שתהא שדרו של לולב טפח על גביהן וכן העלו בהלכות רבינו יצחק אבן גיאת ז"ל וכן הסכימו מן האחרונים ז"ל:

ערוך לנר מסכת סוכה דף לב עמוד ב

ברש"י ד"ה שיהא לולב. כשם שהוא גבוה. ק"ק למה צריך לטעם זה הא הטעם מפורש במשנה כדי לנענע בו וכמו שפי' רש"י גופא לקמן שאינו ראוי לנענע אלא במה שיוצא חוץ לאגד וי"ל שרצה לתרץ דגם אם בעינן נענוע ולא שייך נענוע רק במה שיוצא אכתי למה בעינן שהלולב דוקא יוצא נימא שההדס או הערבה יצא למעלה מהאגד וינענע בהם ועל זה תירץ דבעינן לולב דוקא מפני שגדול במינו מכולם:שוב ראיתי במהרש"ל שהקשה כן על הגמרא למה צריך טעם שיהא לולב יוצא תיפוק לי' מטעם כדי לנענע והניח בצ"ע והנה על הגמרא לא קשה כ"כ דיש לפרש באמת כן שיהא לולב יוצא למען שיוכל לנענע בו אבל על רש"י ודאי קשה אכן ע"פ מה שכתבתי גם הקושיא על הגמרא מתורץ שפיר ועיין לקמן:

שפת אמת מסכת סוכה דף לב עמוד ב

והנה רש"י כ' שיהא לולב יוצא למעלה טפח כשם שהוא גבוה במינו, ולכאורה אין מובן הא הטעם מפורש במשנה כדי לנענע והיינו דמצות נענוע היא בלולב ולכך צריך שיהי' גבוה טפח יותר, ונראה דס"ל כמ"ש הר"ן לדייק מלשון הגמ' דאם ההדס גבוה יותר צריך שיהי' הלולב גבוה עוד טפח יותר, גם מלשון הרמב"ם נראה כן כמ"ש הה"מ שם ולכך הוסיף רש"י הטעם שהוא גבוה במינו: